**ZAPISNIK**

**Sa 15. sjednice ŠKOLSKOG ODBORA**

**održane dana 21. 11. 2022. godine**

**u prostorijama O.Š. „Franjo Hanaman“ Drenovci**

**s početkom u 09:00 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Darko Pušeljić - predstavnik zaposlenika

Izočni:

Ostali nazočni:

* Marijana Raguž - ravnateljica
* Zorica Raguž - tajnik škole
* Darko Pušeljić - kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**DNEVNI RED**

1. Usvajanje zapisnika s prethodne sjednice Školskog odbora,
2. Donošenje novog Pravilnika o postupku jednostavne nabave
3. Razno

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici. Ravnateljica Škole zamolila je Zoricu Raguž, tajnicu škole, da upozna članove Školskog odbora sa Pravilnikom o provedbi postupaka jednostavne nabave, čiji je Prijedlog utvrđen na zadnjoj sjednici Školskog odbora. Nakon 10-minutnog izlaganja svih bitnih odredbi Pravilnika, predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe. Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ donošenja Pravilnika o provedbi postupaka jednostavne nabave, u onom obliku kakav je članovima dostavljen u radnim materijalima te kakav je prezentiran od strane tajnice škole na ovoj sjednici. Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasaova- „za“.

**Zaključak:**

**Usvaja se prijedlog ravnateljice i donosi se Odluka o donošenju Pravilnika o provedbi postupaka jednostavne nabave (****KLASA: 007-02/22-01/09, URBROJ: 2196-68-22-02) te Pravilnik o provedbi postupaka jednostavne nabave (KLASA: 007-02/22-01/09, URBROJ: 2196-68-22-03).**

**Ad. 3.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nitko od prisutnih nije iznosio prijedloge, pitanja ili ostale teme za raspravu.

**Zaključak:**

**Nije bilo prijedloga, pitanja ili ostalih tema za raspravu.**

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 09:30 sati.

Zapisničar: M.P. Predsjednica Školskog odbora:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Darko Pušeljić) (Biserka Misir)

KLASA: 007-02/22-01/09

URBROJ: 2196-68-22-04

U Drenovcima, 21.11.2022.g.